Stokholmo lenas
Stokholmo lenas (šved. Stockholms län) – lenas prie Baltijos jūros kranto. Ribojasi su Upsalos ir Siodermanlando lenais. Taip pat ribojasi su Melareno ežeru ir Baltijos jūra. Stokholmo lene yra įsikūrusi Švedijos sostinė Stokholmas. Daugiau nei penktadalis šalies gyventojų gyvena šiame regione. Daugiau kaip du milijonus gyventojų turintis lenas yra tankiausiai apgyvendintas Švedijoje.